PATVIRTINTA

Viešosios įstaigos

Visagino edukacijų centro direktoriaus

2022 m. rugsėjo 6 d. įsakymu Nr. V- 85

**VIEŠOSIOS ĮSTAIGOS VISAGINO EDUKACIJŲ CENTRO**

**UGDYMO PLANAS 2022–2023 MOKSLO METAMS**

**I SKYRIUS**

**BENDROSIOS NUOSTATOS**

1. 2022–2023 mokslo metų ugdymo planas reglamentuoja neformaliojo vaikų švietimo (toliau – NVŠ) ugdymo programų proceso įgyvendinimą viešojoje įstaigoje Visagino edukacijų centre (toliau – Edukacijų centras). Ugdymo turinys formuojamas nuo 3 iki 18 metų vaikams.

 2. Ugdymo planas parengtas vadovaujantis Mokinių priėmimo į viešąją įstaigą Visagino edukacijų centrą tvarkos aprašu, patvirtintu Visagino savivaldybės administracijos direktoriaus 2021 m. birželio 1 d. įsakymu Nr. ĮV-E-288 „Dėl Mokinių priėmimo į viešąją įstaigą Visagino edukacijų centrą tvarkos aprašo bei mokinių priėmimo į viešąją įstaigą Visagino sporto ir rekreacijos centrą tvarkos aprašo patvirtinimo“, vykdant 2022 m. sausio 25 d. Savivaldybės biudžeto lėšų naudojimo sutarties įsipareigojimus, įgyvendinant Lietuvos Respublikos švietimo įstatymo 15 straipsnio nuostatas, Neformaliojo vaikų švietimo koncepciją, patvirtintą Lietuvos Respublikos švietimo, mokslo ir sporto ministro 2005 m. gruodžio 30 d. įsakymu Nr. ISAK-2695, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Visagino savivaldybės tarybos 2018 m. spalio 10 d. sprendimu Nr. TS – 199, Edukacijų centro įstatų, strateginio veiklos plano nuostatas ir kitus neformalųjį vaikų švietimą ir įstaigos veiklą reglamentuojančius teisės aktus.

 3. Ugdymo plano tikslas – užtikrinti kokybišką neformaliojo vaikų švietimo programų įgyvendinimą, sudaryti lygias galimybes kiekvienam vaikui įgyti reikalingų bendrųjų ir specialiųjų kompetencijų atsižvelgiant į Edukacijų centro materialinius ir žmogiškuosius išteklius ir mokinių ugdymo, gabumų ir kūrybiškumo atskleidimo bei saviraiškos poreikius.

 4. Ugdymo plano uždaviniai:

 4.1. nustatyti neformaliojo švietimo programų vykdymo bendruosius reikalavimus;

 4.2. nustatyti pamokų skaičių neformaliojo švietimo programoms įgyvendinti;

 4.3. sudaryti galimybes kiekvienam mokiniui įgyti kompetencijų ir skleistis jo saviraiškai;

 4.4. skatinti mokinius aktyviai dalyvauti meninėje-kūrybinėje, praktinėje veikloje (parodose, konkursuose, projektuose).

**II SKYRIUS**

**UGDYMO PLANO RENGIMAS**

5. Ugdymo plano projektą parengė Edukacijų centro direktoriaus įsakymu sudaryta darbo grupė. Plano projektas apsvarstytas Edukacijų centro Mokytojų taryboje (toliau –Mokytojų taryba) ir, gavus Mokytojų tarybos pritarimą, pateiktas Visagino savivaldybės administracijos direktoriui derinimui. Savivaldybės administracijos direktoriaus įsakymu suderintas ugdymo planas iki mokslo metų pradžios patvirtinamas Edukacijų centro direktoriaus įsakymu.

 6. Rengiant Edukacijų centro ugdymo planą neformaliojo švietimo programoms įgyvendinti Mokytojų taryba priima sprendimus dėl:

 6.1. ugdymo plano atitikimo įstaigos strateginiam ir veiklos planams;

 6.2. neformaliojo švietimo programų rengimo tvarkos;

 6.2. neformaliojo vaikų švietimo užsiėmimų pasiūlos ir organizavimo, pažintinės, kultūrinės veiklos organizavimo;

 6.3. mokinių pažangos ir pasiekimų vertinimo, informacijos rinkimo, fiksavimo ir panaudojimo tvarkos.

 7. Edukacijų centro ugdymo planas viešai skelbiamas įstaigos interneto svetainėje.

**III SKYRIUS**

**UGDYMO PROCESO ORGANIZAVIMAS**

 8. 2022–2023 m. m. ugdymo procesas Edukacijų centre prasideda 2021 m. rugsėjo 1 d. , baigiasi 2023 m. birželio 22 d.

 9. Užsiėmimai organizuojami darbo dienomis.

 10. Mokslo metų trukmė – 37 savaitės, 185 dienos.

 11. Užsiėmimai vyksta pagal Edukacijų centro direktoriaus įsakymu patvirtintą tvarkaraštį nuo 14.10 val., baigiasi 20.00 val.

12. Pagrindinė ugdymo proceso organizavimo forma yra pamoka, kurios trukmė – 45 min.

 13. Neformaliojo švietimo užsiėmimų formos: pamoka, integruota pamoka, pamoka-žaidimas, pamoka-konkursas, pamoka-viktorina, pamoka-seminaras, pamoka-konsultacija, praktiniai darbai, kūrybinės laboratorijos, pamoka-ekskursija, išvyka, kūrybiniai, didaktinis žaidimai, pamoka-spektaklis, pamoka-diskusija, repeticija, koncertas, projekto programa, ir kt. Ugdymo procesas gali būti organizuojamas ne tik mokykloje, bet ir už jos ribų.

 14. 2022 -2023 m. m. ugdytiniams skiriamos atostogos:

|  |  |  |
| --- | --- | --- |
| **Atostogos** | **Atostogų pradžia** | **Atostogų pabaiga** |
| Rudens  | 2022-10-31 | 2022-11-04  |
| Žiemos (Kalėdų)  | 2022-12-27 | 2023-01-06 |
| Žiemos  | 2023-02-13 | 2023-02-17  |
| Pavasario  | 2023-04-11 | 2023-04-14  |
| Vasaros  | 2023-06-23 | 2023-08-31 |

Į atostogų trukmę neįskaičiuojamos švenčių ir poilsio dienos.

 15. Mokinių atostogų metu Edukacijų centre nustatyta tvarka vykdomos įvairios užimtumo, socializacijos, prevencijos programos, įgyvendinami projektai, organizuojamos ugdytinių darbų parodos, mokytojams skiriamos valandos, susijusios su profesiniu tobulėjimu ir veikla mokyklos bendruomenei. Mokytojai dalyvauja metodinėje veikloje, kvalifikacijos tobulinimo renginiuose, tvarko dokumentaciją, dalyvauja Mokyklos susirinkimuose, metodinės tarybos, metodinių grupių, darbo grupių ir kt. veikloje.

 16. NVŠ programas lankantiems mokiniams atostogų metu siūloma dalyvauti renginiuose, projektinėje veikloje, edukacinėse programose, meistriškumo pamokose bei kitose veiklose. Atostogų metu veikla gali būti organizuojama ne pagal tvarkaraštį, o kitu mokinių pageidaujamu laiku.

 17. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai centre ir kt.), gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis.

18. Mokiniai į Edukacijų centro NVŠ programas priimami visus mokslo metus. Pagrindinis priėmimas į programas vyksta nuo gegužės 20 d. iki rugsėjo 15 d.

19. Mokiniai į NVŠ programas priimami direktoriaus įsakymu.

20. Neformaliojo vaikų švietimo programas vaikai renkasi laisvai, jos yra neprivalomos, mokslo metų eigoje laisvai keičiamos. Vaikai gali dalyvauti kelių būrelių veikloje. Informacija apie vaikų priėmimą skelbiama internetinėje svetainėje, Edukacijų centro stenduose, telefonu bei asmeniškai atvykus į Edukacijų centrą. Ugdytiniai į Edukacijų centro vykdomas programas priimami sudarant NVŠ paslaugų sutartis.

21. Mokytojams kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti skiriamos atsižvelgiant į ugdymo programų įgyvendinimą, vadovaujantis patvirtintu ugdymo planu. Valandos, susijusios su profesiniu tobulėjimu ir veikla mokyklos bendruomenei, skiriamos atsižvelgiant į 2019 m. kovo 1 d. Lietuvos Respublikos Švietimo, mokslo ir sporto ministro įsakymą Nr. V-184 „Dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašo ir mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašo patvirtinimo“.

22. Mokytojas vertinimo kriterijus, formas ir metodus planuoja mokslo metams ir aptaria su mokiniais bei jų tėvais.

23. Edukacijos centro ugdytinių vasaros atostogos ne trumpesnės kaip 2 mėnesiai.

24. Neformalusis vaikų ugdymas organizuojamas pagal Edukacijų centro mokytojų parengtas neformaliojo vaikų švietimo (toliau – NVŠ) programas. Mokytojas organizuoja užsiėmimus su mokiniais grupėmis.

25. Ugdymo rezultatai ir pažanga yra fiksuojami dienynuose. Dienynas yra skirtas neformaliojo vaikų švietimo mokytojo vienerių mokslo metų darbo su mokinių grupės apskaitai.

 26. Mokiniui, dalyvavusiam neformaliojo vaikų švietimo programoje, esant poreikiui, išduodama Edukacijų centro pažyma, kurioje nurodomas NVŠ programos pavadinimas, ugdymo trukmė.

 27. Jeigu oro temperatūra – 20 laipsnių ar žemesnė, į mokyklą gali nevykti 7-11 metų amžiaus mokiniai, esant 25 laipsniams šalčio visų klasių mokiniai. Šios dienos įskaičiuojamos į ugdymo dienų skaičių. Mokiniams, neatvykusiems į mokyklą, mokymuisi reikalinga informacija skelbiama mokyklos interneto svetainėje.

28. Edukacijų centro vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo, organizuojant nuotolinį ugdymo procesą. Mokiniams, neatvykusiems į mokyklą, mokymuisi reikalinga informacija skelbiama mokyklos interneto svetainėje. Šios dienos įskaičiuojamos į ugdymo dienų skaičių.

**IV SKYRIUS**

**UGDYMO TURINIO FORMAVIMAS IR ĮGYVENDINIMAS**

 29. Neformaliojo vaikų švietimo ugdymo programos – iš anksto apibrėžtos trumpalaikės (iki 1-erių metų trukmės) vaikų ir jaunų žmonių meninio ir specializuotos ugdymo krypčių neformaliojo švietimo programos, kuriomis siekiama ugdyti būtinas asmenines, socialines, profesines bei edukacines kompetencijas, padėsiančias diegti gyvenimo įgūdžius, brandžias vertybines nuostatas, užkirsti kelią socialinės rizikos veiksniams bei padėsiančias asmeniui išmokti kūrybingai spręsti savo problemas ir mokėti prisitaikyti prie nuolat kintančios aplinkos.

30. Neformaliojo švietimo programų įgyvendinimui grupėse valandų skaičius yra skiriamas vadovaujantis Viešosios įstaigos edukacijų centro direktoriaus 2021 m. gegužės 17 d. įsakymu Nr. V-69, patvirtintu Viešosios įstaigos trumpalaikių neformaliojo vaikų švietimo programų valandų skyrimo tvarkos aprašu.

 31. 2022-2023 metais numatyti šie Ugdymo plano prioritetiniai tikslai:

 31.1. užtikrinti įgyvendinamų ugdymo programų kokybiškumą bei efektyvų jų vykdymą;

 31.2. planuoti biudžetą, atsižvelgiant į Visagino savivaldybės skirtą finansavimą.

 31.3. didinti neformaliojo vaikų švietimo programų įvairovę.

32. Edukacijų centrą lankantys vaikai r jaunimas turi galimybę rinktis neformaliojo vaikų švietimo programas (tikslinis finansavimas), kuriomis siekiama ugdyti būtinas asmenines, socialines, profesines bei edukacines kompetencijas, padėsiančias diegti gyvenimo įgūdžius, brandžias vertybines nuostatas, užkirsti kelią socialinės rizikos veiksniams bei padėsiančias asmeniui išmokti kūrybingai spręsti savo problemas ir mokėti prisitaikyti prie nuolat kintančios aplinkos.

33. 2022-2023 m.m. vaikams ir jaunimui siūlomos šios NVŠ programos:

| **Eil. Nr.** | **Grupių pavadinimas** | **Vaikų sk.** | **Grupių sk.** | **Kont.****val.sk.** | **Programos įgyvendinimo vieta** |
| --- | --- | --- | --- | --- | --- |
| **1.** | **Meninio ugdymo programos** | **144** | **12** | **29** |  |
| 1.1. | Dainavimo mėgėjų studija „Dainorėliai“ | 12 | 1 | 2 | Edukacijų centras  |
| 1.2. | Dainavimo studija „Tutti“ | 12 | 1 | 2 | Edukacijų centras  |
| 1.3. | Meno studija „Pieštukai“ | 12 | 1 | 3 | Edukacijų centras  |
| 1.4. | Kūrybinė studija„Lastik“ | 36 | 3 | 8 | Edukacijų centras |
| 1.5.  | Šiuolaikinių šokių kursai „U-dance“ | 48 | 4 | 9 | Edukacijų centras |
| 1.6. | Meno studija „Lipdučiai“ | 12 | 1 | 3 | Edukacijų centras |
| 1.7.  | Architektūros studija„Arch“ | 12 | 1 | 2 | Edukacijų centras |
| **2.** | **Specializuoto ugdymo programos** | **216** | **18** | **41** |  |
| **2.1.** | Anglų kalbos kursai „Hello“ | 36 | 3 | 6 | Edukacijų centras |
| 2.2.  | Anglų kalbos kursai „Funny english“ | 24 | 2 | 4 | Edukacijų centras |
| 2.3. | Anglų kalbos kursai | 24 | 2 | 4 | Edukacijų centras |
| 2.4. | Studija „Muzikinė logoritmika“ | 24 | 2 | 4 | Edukacijų centras |
| 2.5. | Intelektualių žaidimų studija „Kas? Kur? Kada?“ | 12 | 1 | 4 | Edukacijų centras |
| 2.6. | Studija „Mokomės žaisdami“ | 48 | 4 | 8 | Edukacijų centras |
| 2.7.  | Kulinarijos studija | 12 | 1 | 4 | Edukacijų centras |
| 2.8.  | Studija „Bendraukime lietuviškai“ | 12 | 1 | 2 | Edukacijų centras |
| 2.9. | Pasakų kampelis „Pas pelytę Zabelytę“  | 12 | 1 | 2 | Edukacijų centras |
| 2.10. | Matematikos kursai „Matematikos labirintai“ | 12 | 1 | 3 | Edukacijų centras |
|  **Iš viso:**  | **360****vaikų** | **30****grupių**  | **70** **per sav.** | **2590 val. skaičius per metus**  |

**V SKYRIUS**

**MOKYMOSI APLINKOS KŪRIMAS**

34. Edukacijų centro vadovas ir visa bendruomenė atsako už atviros, ramios, kūrybingos, vertybines nuostatas puoselėjančios, mokinių ir mokytojų mokymuisi palankios edukacinės aplinkos kūrimą ir palaikymą centre:

34.1. Mokymosi aplinka – tai aplinka mokykloje ir už jos ribų, kurioje įgyvendinamas mokyklos ugdymo turinys. Mokymosi aplinka turi būti fiziškai, psichologiškai ir socialiai saugi ir sveika besimokančiajam. Mokytojai skatinami ir sudaromos jiems sąlygos programos ugdymo turinį įgyvendinti ne tik centre, bet ir kitose aplinkose: atvirose erdvėse centro teritorijoje, švietimo įstaigose, bibliotekose ir kitose viešose vietose, koreguojant ugdymo procesą.

34.2. Edukacijų centro mokymosi aplinka pritaikyta centro ugdymo programose iškeltiems tikslams siekti, sudarant galimybes mokinių aktyviam ugdymui (si), mokymuisi grupėse, praktinei, teorinei ir kitokiai veiklai. Mokytojams sudaromos galimybės (kiek leidžia ištekliai) dirbti inovatyviai, naudojant šiuolaikines mokymo technologijas: internetą, kompiuterius, kabinetų įrangą, metodinį kabinetą ir kt.

**VI SKYRIUS**

**EDUKACIJŲ CENTRO IR MOKINIŲ TĖVŲ BENDRADARBIAVIMAS**

1. Mokinių tėvai (globėjai) kartu su mokytojais ir mokiniais dalyvauja planuojant ugdymo procesą, jį įgyvendinant ir priimant sprendimus:

36. Mokinių tėvai (globėjai) nuolat informuojami apie Edukacijų centre organizuojamą ugdymo procesą, mokinio mokymosi pasiekimus, mokymo (si) pagalbos teikimą.

37. Mokinių tėvai (globėjai) kviečiami į tėvų susirinkimus, individualias konsultacijas, renginius, parodos ir kt.

38. Tėvai (globėjai) informuojami apie vaikų mokymosi pasiekimus ir pažangą.

39. Edukacijų centras užtikrina, kad mokinių tėvai (globėjai) laiku gautų objektyvią grįžtamąją informaciją apie mokinių mokymąsi, jų pažangą, elgesį ir kt.

**VII SKYRIUS**

**MOKINIŲ PAŽANGOS IR PASIEKIMŲ VERTINIMAS**

40. Pasiekimų ir pažangos vertinimas yra grindžiamas individualios pažangos vertinimo principu, lyginami mokinio pasiekimai su ankstesniaisiais.

41. Mokinių ugdymo pažangos vertinimo metodai:

41.1. *formuojamasis vertinimas* atliekamas žodžiu, komentaru nuolat, bendradarbiaujant mokiniui ir mokytojui ir nesiejamas su pažymiu, siekiama pastiprinti daromą pažangą, numatyti perspektyvą, skatinti mokinį analizuoti savo pasiekimus ir kelti ugdymosi motyvaciją;

41.2. *apibendrinamasis vertinimas* taikomas baigus ugdymo metus visą programą.

42. Mokinių įgytų gebėjimų patikrinimo formos: koncertai, konkursai, parodos ir kt.

**BAIGIAMOSIOS NUOSTATOS**

43. Ugdymo plano įgyvendinimo stebėseną vykdo Edukacijų centro direktoriaus paskirti atsakingi darbuotojai.

Suderinta:

Viešosios įstaigos Visagino edukacijų centro mokytojų taryba

2022 m. rugpjūčio 29 d. protokolas Nr. 9

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_